DEĊIŻJONI TAL-KUMMISSJONI
tat-8 ta' Mejju 2009
li temenda l-Appendiċi B tal-Anness VII tal-Att ta’ Adeżjoni tal-Bulgarija u r-Rumanija fir-rigward ta’ ċerti stabbilimenti fis-setturi tal-laħam, laħam tat-tjur, ħut u ħalib u prodotti tal-ħalib fir-Rumanija
(notifikata taħt id-dokument numru C(2009) 3390)
(Test b’relevanza għaż-ŻEE)
(2009/374/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat l-Att ta’ Adeżjoni tal-Bulgarija u r-Rumanija, u b’mod partikolari l-Anness VII, il-Kapitolu 5, it-Taqsima B, is-Sottotaqsima I, il-paragrafu (e) tiegħu,
Billi:
(1)
Ir-Regolament (KE) Nru 852/2004 tal-Parlament Ewropew u tal-Kunsill tad-29 ta’ April 2004 dwar l-iġjene tal-oġġetti tal-ikel (1) u r-Regolament (KE) Nru 853/2004 tal-Parlament Ewropew u tal-Kunsill tad-29 ta’ April 2004 li jistabbilixxi ċerti regoli speċifiċi ta’ iġjene għall-ikel li joriġina mill-annimali (2) jistipulaw ċerti rekwiżiti strutturali għal stabbilimenti li jaqgħu fl-ambitu ta’ dawk ir-Regolamenti.
(2)
L-Anness VII, il-Kapitolu 5, it-Taqsima B, is-Sottotaqsima I, il-paragrafu (a) tal-Att ta’ Adeżjoni tal-Bulgarija u r-Rumanija jistipula li, f’ċerti kundizzjonijiet, ċerti rekwiżiti strutturali stabbiliti f’dawn ir-Regolamenti ma għandhomx japplikaw għall-istabbilimenti fir-Rumanija elenkati fl-Appendiċi B tal-Anness VII tal-Att ta’ Adeżjoni sal-31 ta’ Diċembru 2009.
(3)
Sakemm dawn l-istabbilimenti huma fi tranżizzjoni, prodotti li joriġinaw minn dawn l-istabbilimenti għandhom jitqiegħdu biss fis-suq domestiku jew jintużaw għal aktar ipproċessar fi stabbilimenti Rumeni fi tranżizzjoni.
(4)
L-Appendiċi B tal-Anness VII tal-Att ta’ Adeżjoni tal-Bulgarija u r-Rumanija ġie emendat mid-Deċiżjonijiet tal-Kummissjoni 2007/23/KE (3), 2007/710/KE (4), 2008/465/KE (5) u 2008/720/KE (6).
(5)
Fir-Rumanija, ċerti stabbilimenti fis-setturi tal-laħam, laħam tat-tjur, ħut u ħalib u prodotti tal-ħalib lestew il-proċess ta’ aġġornament tagħhom u issa jinsabu f’konformità sħiħa mal-leġiżlazzjoni Komunitarja. B’żieda ma’ dan, ċerti stabbilimenti waqqfu l-attivitajiet tagħhom. Dawn l-istabbilimenti għalhekk għandhom jitneħħew mil-lista ta’ stabbilimenti fi tranżizzjoni.
(6)
L-Appendiċi B tal-Anness VII tal-Att ta’ Adeżjoni tal-Bulgarija u r-Rumanija għalhekk għandu jiġi emendat skont dan.
(7)
Il-miżuri stipulati f’din id-Deċiżjoni huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
ADOTTAT DIN ID-DEĊIŻJONI:
Artikolu 1
L-istabbilimenti elenkati fl-Anness ta’ din id-Deċiżjoni tneħħew mill-Appendiċi B tal-Anness VII tal-Att ta’ Adeżjoni tal-Bulgarija u r-Rumanija.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussell, 8 ta’ Mejju 2009.